

**"Қазақстан қор биржасы" ЖАҚ-ның сауда жүйесiнде акцияларды сатып алуға және сатуға өтiнiмдердi қанағаттандыруға күту режимiн белгiлеу туралы**

***Күшін жойған***

Қаулы Қазақстан Республикасы Бағалы қағаздар жөніндегі ұлттық комиссиясы директоратының 2000 жылғы 7 желтоқсан N 732. Қазақстан Республикасы Әділет министрлігінде 2001 жылғы 10 қаңтарда N 1357 тіркелді. Күші жойылды - ҚР Қаржы нарығын және қаржы ұйымдарын реттеу мен қадағалау жөніндегі агенттігі басқармасының 2005 жылғы 26 наурыздағы N 117 қаулысымен.

*--------------Қаулыдан үзінді-------------*

*Қазақстан Республикасының нормативтiк құқықтық актiлерiн Қазақстан Республикасының заңдарымен сәйкестендіру мақсатында Қазақстан Республикасының Қаржы нарығын және қаржы ұйымдарын реттеу мен қадағалау жөнiндегi агенттiгiнiң (бұдан әрi - Агенттiк) Басқармасы ҚАУЛЫ ЕТЕДI:*

*1. Осы қаулының қосымшасына сәйкес Қазақстан Республикасының кейбір нормативтiк құқықтық актiлерiнiң күшi жойылды деп танылсын.*

*2. Осы қаулы қабылданған күннен бастап қолданысқа енеді.*

*Төраға*

*Қазақстан Республикасының*

*Қаржы нарығын және қаржы*

*ұйымдарын реттеу мен қадағалау*

*жөніндегі агенттігі басқармасының*

*2005 жылғы 26 наурыздағы*

*N 117 қаулысына Қосымша*

*Қазақстан Республикасының күшi жойылды деп танылған*

*нормативтiк құқықтық актiлерiнiң тiзбесi*

*7. Қазақстан Республикасының Ұлттық комиссиясы Директоратының "Қазақстан қор биржасы" ЖАҚ-ның сауда жүйесiнде акцияларды сату және сатып алу жөнiндегi өтiнiштердi қанағаттандыру үшiн күту режимiн белгiлеу туралы" 2000 жылғы 7-желтоқсандағы 732 қаулысы (Қазақстан Республикасының нормативтiк құқықтық актiлерiн мемлекеттiк тiркеу тiзiлiмiнде N 1357 тiркелген, Қазақстан Республикасының орталық атқарушы және басқа мемлекеттiк органдарының нормативтiк құқықтық актiлер Бюллетенiнде 2001 жылы жарияланған, N 5)...*

*------------------------------------*

      "Қазақстан қор биржасы" ЖАҚ-ның сауда жүйесiнде акциялармен мәмiлелер жасау кезiнде бағалармен айла-шарғы жасау мүмкiндiгiн төмендету мақсатында Қазақстан Республикасы Президентiнiң 1997 жылғы 13 қарашадағы N 3755
 U973755\_
 жарлығымен бекітiлген Қазақстан Республикасының Бағалы қағаздар жөнiндегi ұлттық комиссиясы туралы ереженiң 4-тармағы 36) тармақшасының негiзiнде Қазақстан Республикасы Бағалы қағаздар жөнiндегі ұлттық комиссиясының (бұдан әрi "Ұлттық комиссия" деп аталады) Директораты қаулы етеді:

      1. Осы Қаулыда қолданылған ұғымдардың мыналарды бiлдiретiндiгi белгіленсiн:

      1) "Биржа" - "Қазақстан қор биржасы" ЖАҚ-ы;

      2) "сауда-саттық" - Биржа өткiзетiн сауда-саттықтар;

      3) "өтiнiм" - сауда-саттыққа қатысушының қандай да болмасын бағалы қағаздарды не Биржаның сауда жүйесiнде айналыстағы өзге де қаржы құралдарын сатып алуға немесе сатуға өтiнiмi;

      4) "үзiлiссiз қарама-қарсы аукцион әдiсi" - Биржаның сауда жүйесi оған енгiзiлген өтiнiмдердi қарама-қарсы бағыттар өтiнiмдерiнде көрсетiлген бағалар мен көлемдердiң үйлесiмдiгіне сүйене отырып, оған бұрын енгізiлген өтiнiмнiң құрамында сондай баға бар ұқсас бағыттың оған енгiзiлген өтiнiмдерiнiң алдында артықшылығын ескерумен қанағаттандыратын сауда-саттық өткiзу әдiсi;

      5) "франкфурт аукционы әдiсi" - белгiлi бiр уақыт iшiнде оның аяқталуы бойынша кесiп тастау бағасы бойынша барлық немесе жекелеген осы өтiнiмдердi қанағаттандыру жүргізiлетiн, Биржаның сауда жүйесiне өтiнiмдер енгізу жүзеге асырылатын сауда-саттық өткiзу әдiсi;

      6) "өтiнiмдi қанағаттандыру" - өтiнiмнiң негізiнде мәмiле жасау;

      7) "кесiп тастау бағасы" - мәмiлелер жасасудың ең жоғары көлемi қамтамасыз етiлетiн баға.

      2. Егер, үзiлiссiз қарама-қарсы аукцион акцияларымен сауда-саттық өткiзу кезiнде негiзiнде осы акциялармен мәмiлелер жасалуы мүмкiн, өзара үйлесiмдi өтiнiмдер анықталатын жағдайда:

      1) бұл өтiнiмдердiң өзiн қанағаттандырудың бес минуттық күту режимiне өздiгiнен өтетiндiгi;

      2) аталған режимнiң қолданылуы кезiнде өткiзу барысында сауда-саттыққа қатысушылар Биржаның сауда жүйесiне өзiн қанағаттандырудың күту режимiнде тұрған өтiнiмдерге қатысты бәсекелес болатын өтiнiмдер енгізуге құқылы болатын франкфурт аукционы әдiсiмен осы акциялармен сауда-саттық өткiзiлетiндiгi;

      3) аталған режимдi қолданудың аяқталуы бойынша өтiнiмдердi (өзiн қанағаттандырудың күту режимiнде тұрған да және осы тармақтың 2) тармақшасына сәйкес Биржаның сауда-саттық жүйесiне енгiзiлген де) қанағаттандыру кесiп тастау бағасы бойынша жүргiзiлетiндiгi;

      4) осы тармақтың 3) тармақшасына сәйкес өтiнiмдер қанағаттандырылғаннан кейiн үзiлiссiз қарама-қарсы аукцион әдiсiмен осы акциялармен сауда-саттық өткiзудiң жаңаратындығы белгiленсiн. Бұл ретте қанағаттандырылмай қалған өтiнiмдердiң (өзiн қанағаттандырудың күту режимiнде тұрған да және осы тармақтың 2) тармақшасына сәйкес Биржаның сауда-саттық жүйесiне енгiзiлген де) осындай сауда-саттықтарға өзiнiң Биржаның сауда-саттық жүйесiне қайталап енгiзу қажеттiлiгiнсiз немесе өзiн растамай-ақ қатысуын жалғастыратындығы;

      5) егер, үзiлiссiз қарама-қарсы аукцион әдiсiмен осы акциялармен сауда-саттық өткiзу кезiнде негiзiнде осы акциялармен мәмiлелер жасалуы мүмкiн, өзара үйлесiмдi өтiнiмдер анықталса, онда осы тармақтың 1)-5) тармақшаларында көрсетiлген рәсiмдердiң орындалатындығы белгiленсiн;

      6) осы тармақтың 1)-5) тармақшаларында көрсетiлген рәсiмдер мына оқиғалардың бiреуi басталғанға дейiн орындалуға жатады: Биржаның сауда-саттық жүйесiне енгізiлген және осы акциялар мән-мағынасы болып табылатын барлық өтiнiмдердi қанағаттандыру; Биржаның сауда-саттық жүйесiне енгiзiлген және осы акциялар мән-мағынасы болып табылатын барлық өтiнiмдердi осы өтiнiмдердi берген сауда-саттық қатысушының бастамасы бойынша қайтарып алу; Биржаның сауда-саттық жүйесiне бұрын енгiзiлген және осы акциялар мән-мағынасы болып табылатын барлық қанағаттандырылмаған өтiнiмдердi жою көзделетiн, осы акциялармен сауда-саттық жасауды аяқтау.

      3. Осы Қаулының Қазақстан Республикасының Әдiлет министрлiгiнде тiркелген күнiнен бастап күшiне енгiзiлетiндiгi белгiленсiн.

      4. Биржа осы Қаулы күшiне енгiзiлген күннен бастап екi айдың iшiнде:

      1) өзiнiң iшкi құжаттарын (олар Ұлттық комиссияның 1998 жылғы 23 желтоқсандағы N 19
 V980707\_
 қаулысымен бекiтiлген Бағалы қағаздармен сауда-саттық ұйымдастырушылардың қызметiн жүзеге асыру қағидаларының 1-тармағы 2) тармақшасында айқындалған) осы Қаулыға сәйкес келтiруге;

      2) осы Қаулының 2-тармағында белгіленген талаптарға сәйкес акциялармен сауда-саттықтар өткiзуге кiрiсуге мiндеттелсiн.

      5. Ұлттық комиссия орталық аппаратының Лицензиялау және қадағалау басқармасы осы Қаулының орындалысына бақылау жасасын.

*Ұлттық комиссиясының*

*Төрағасы*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК